open-index/open-wikipedia-markdown huggingface dataset:
Arnold Hansen

**Arnold Halvor Hansen** (1912&ndash;1949) var en norsk motstandsmann. Han er kjent for sin innsats i hjemmestyrkene under andre verdenskrig og ble tildelt Krigskorset med sverd, Norges fremste utmerkelse.

Hansen var murerarbeider og bodde i Oppegård. Under okkupasjonen kom han med i motstandsarbeid. Hansen tjenestegjorde som jeger og våpeninstruktør i Milorgs distrikt 13, Oslo og omegn.

Mot slutten av krigen ble Hansen livstruende skadet i en tysk aksjon mot Milorg. Den 4. april 1945 gikk Gestapo til aksjon og arresterte tre mann. Hansen gjorde et utfall mot tyskerne og i kampen som fulgte ble han skutt og alvorlig skadet. Utfallet gjorde det mulig for de to andre Milorg-medlemmene å unnslippe. Hansen ble lammet og havnet på sykehus, men fikk dårlig behandling og tilstanden forverret seg.

I statsråd 16. november 1945 ble Hansen tildelt Krigskorset med sverd for sin innsats. Forsvarsdepartementet uttalte at «Arnold Hansen har vist et fremrakende mot og en enestående selvoppofrelse og at han dermed har gjort seg fortjent til vår høieste krigsdekorasjon – *Krigskorset m/sverd.»* Saken vakte en viss oppmerksomhet, da Hansen regnes som den eneste fra hjemmestyrkene som ble tildelt Krigskorset. Utmerkelsen ble overlevert av Forsvarssjefen, general Otto Ruge, allerede 3. november.

Hansen døde i 1949 etter fire års sykeleie.

## Referanser
Chollima

**Chollima** er det koreanske navnet for en mytologisk hest, tilsvarende som for kulturer i Sibir, som har sin opprinnelse fra Sentral-Asia.

Det er sagt om hesten er at den er for rask til at den kan ris av mennesker. Chollima betyr omtrent «tusen-mil-hest», og blir ofte portrettert som en hest med vinger, blant annet i form av utallige statuer i Pyongyang, Nord-Korea. Chollima er kallenavn på Nord-Koreas herrelandslag i fotball. En av Pyongyangs undergrunnsbanes linjer er oppkalt etter hesten, og heter derfor Chollimalinja. Et tidligere fylke nord for byen Nampo hadde hestens navn, før fylket ble innfusjonert i byen i 2000.


Fil:1960 CPA 2506.jpg|Chollimastatuen på et sovjetisk frimerke fra 1960.
Fil:Korea-Silla-Cheonmado-01.jpg|Chollima, tegning på fjellvegg fra Silla-perioden.


## Eksterne lenker
### Foto av Chollima-statuen i Pyongyang
* Fra North Korea Travel
* Fra theodora.com
* Fra Koryogroup
Agnes av Brandenburg

**Agnes av Brandenburg** (født 1257, død 29. september 1304) var datter av Johan I av Brandenburg og Jutta av Sachsen, fra 1273 gift med Erik Klipping og dermed dronning av Danmark. 

Trolig ble ekteskapet avtalt mens kong Erik satt i fangenskap hos far til Agnes, Johan, som tidligere hadde vært gift med Sofie av Danmark (datter til kong Valdemar seier). Agnes' fetter, markgreven Albrecht av Brandenburg, giftet seg i 1269 med Erik Klippings søster Mechtilde.

I ekteskapet ble det født syv barn:
*Erik Menved 
*Kristoffer II
*Valdemar 
*Richiza
*Margrete
*Katarine
*Elisabeth

Erik Klipping ble myrdet i 1286 i Finderup låve utenfor Viborg, og etter det uoppklarte drapet på ektemannen var Agnes - i lag med med fyrst Vitslav av Rügen og drosten Peder Nielsen Hoseøl (ca. 1240-98) - formynderregent frem til sønnen Erik ble myndig. Ved hoffet arbeidet Agnes for å få de ni mennene som stod anklaget for kongemordet - deriblant marsken Stig Andersen Hvide (ca. 1230-93), blev dømt fredløse. Domstolen bestod av blant andre Vitzlav og Agnes’ bror, markgreven Otto. Trubaduren Rumelant som oppholdt seg ved hoffet, skrev nidvers om de fredløse, som dro i norsk tjeneste og motarbeidet frem til 1295 Danmark med base fra Hjelm i Skagerrak. Samtidig arbeidet Agnes for å bedre forholdet til Norge, opprettholde kontakten med Lübeck, og i 1288 lyktes hun i å få til en avtale om ekteskap mellom Erik Menved og den svenske prinsessen Ingeborg Magnusdatter (ca. 1277-1319). 

I 1293 ble Erik myndig, og samme året giftet Agnes seg med grev Gerhard II av Holsten, slik at Danmark derved fant en støtte i hertugdømmet. Som enkegods fikk Agnes Lolland og Falster. Kalkmaleriene i St. Bendts kirke i Ringsted kan være bestilt av henne, ettersom drapet på Erik Plogpenning er avbildet. Med grev Gerhard fikk hun sønnen Johan III av Holstein, kjent som «Johan den milde». Gjennom sine foreldre satt han i 1330-årene med store deler av Danmark som pant.

Agnes er begravd i St. Bendts kirke i Ringsted.

## Referanser


## Litteratur
*
George Stanley

**George M. Stanley** (født 26. april 1903 i Iota i Louisiana i USA, død 1973) er en amerikansk skulptør kjent for bl.a. å ha støpt den første Oscar-statuetten.

Stanley ble født i Acadia Parish i Louisiana. Han gikk på High School i Watsonville, og mellom 1923 og 1926 studerte han på Otis Art Institute i Los Angeles, før han studerte bronsestøping på School of Arts i Santa Barbara. Han har senere vært foreleser på begge institusjonene. Opprinnelig ville han bli tegner, men oppdaget på begynnelsen av studiene at han hadde et naturlig håndlag med leire.

Stanley er kjent for sine bidrag til byen Los Angeles, særlig Hollowood Bowl's Fountain og Isaac Newton-statuen i Griffith Park.

## Referanser


## Kilder
* 
*
Odd Sørli

:*For alpinisten Odd Sørli, se [[Odd Sørli (alpinist)]].
 
*'Odd Sørli*' ([[1912]]–[[1976]]) var en norsk motstandsmann under [[andre verdenskrig]]. Han gjorde tjeneste i [[Kompani Linge]] og ble for sin innsats tildelt [[Krigskorset]], Norges fremste utmerkelse.

== Verdenskrigen ==

Etter det tyske [[Angrepet på Norge i 1940|angrepet på Norge]] 9. april 1940 deltok Sørli i kampen mot invasjonsstyrkene i [[Trøndelag]]. Han kom raskt med i motstandsarbeid og gikk i kurertrafikk mellom Norge og [[Sverige]] før han i 1941 kom over til [[Storbritannia]]. Han gikk der inn i de norske styrkene for å fortsette kampen og gjorde tjeneste i Norwegian Independent Company No. 1, senere kjent som [[Kompani Linge]]. Sørli fikk i oppdrag å organisere motstandsarbeid i Trøndelag, etablerte radiosendere og bygde ut [[Milorg]]s virksomhet i regionen.

Motstandsvirksomheten til Sørli og hans medarbeidere ble forsøkt rullet opp av [[Henry Rinnan]] og [[Sonderabteilung Lola]]. Flere ble tatt, men Sørli selv unngikk arrestasjon. Medlemmer av Sørlis familie ble arrestert og torturert og familien ble fratatt sitt hjem.

== Etter krigen ==
Etter verdenskrigen ble Sørli og broren Kjell etterforskere i [[landssvikoppgjøret]] i [[Trondheim]] og fikk høsten 1945 blant annet i oppgave å avhøre Henry Rinnan. Sammen med sin bror utarbeidet han et manuskript basert på Henry Rinnans fortelling om sine aktiviteter under krigen. Manuskriptet ble etter Sørlis død overlatt [[Norges Hjemmefrontmuseum]]. I 2007 ble det publisert i boken *Rinnans testamente* (Aschehoug). Da Rinnan ble henrettet i 1947 ledet Odd Sørli eksekusjonspelotongen.

Etter krigen var Sørli med i filmen *Det grodde fram'' (1947) der han spilte seg selv.

Sørli var norsk mester i roing og orientering. Alpinisten Odd Sørli, sønn av Kjell Sørli, er oppkalt etter sin onkel. Han har også en veg i Trondheim oppkalt etter seg, Odd Sørlis veg.

## Utmerkelser

I statsråd 26. mars 1943 ble Sørli tildelt Krigskorset med sverd for sin innsats. Det ble vedtatt å påføre diplomet begrunnelsen: «For fremrakende personlig krigsinnsats for Norges sak.» Han ble også tildelt Order of the British Empire og den amerikanske Frihetsmedaljen.

## Referanser
Lee Daniels

**Lee Louis Daniels** (født 24. desember 1959) er en amerikansk skuespiller, filmprodusent og filmregissør, mest kjent for å ha produsert *[[Monster's Ball]]* og regissert *[[Precious]]*.

Daniels ble født i Philadelphia og studerte på Lindenwood College i St Chales i Missouri. Han begynte sin filmkarriere som rollebesetter, og etter et tilfeldig møte med en produsent endte han opp med å jobbe med Prince-filmene Purple Rain og Under a Cherry Moon. 

Daniels grunnla Lee Daniels Entertainment, etter å ha jobbet en periode som produksjonsassistent. Selskapets første film var *[[Monster's Ball]]* som ble en suksess både blant kritikere og publikum, og som ga Halle Berry en Oscar for beste kvinnelige hovedrolle.

Neste film var *[[The Woodsman]]* med Kevin Bacon i hovedrollen. Filmen hadde premiere under Sundance festivalen i 2004. Den var nominert til tre Independent Spirit Awards i 2005, og fikk en CICAE Arthouse Prize under Filmfestivalen i Cannes.

Daniels regidebuterte i 2006 med filmen *[[Shadowboxer]]*, en film med bl.a. Helen Mirren og Joseph Gordon-Levitt. Daniels ble nominert for beste nye regissør under San Sebastian Film Fetival.

Daniels ble Oscar-nominert for regien av filmen Precious i 2010.

Daniels bor i New York City sammen med sin partner Billy Hopkins, der de oppdrar sin brors to barn, Cara Infinity og Liam Samad.

## Filmografi
### Produsent
* 2001: *[[Monster's Ball]]*
* 2004: *[[The Woodsman]]*
* 2005: *[[Shadowboxer]]*
* 2008: *[[Tennessee (film)|Tennessee]]*
* 2009: *[[Precious ]]*

### Regissør
* 2005: *[[Shadowboxer]]*
* 2009: *[[Precious]]*

### Skuespiller
* 1986: *[[A Little Off Mark]]* 
* 2004: *[[Agnes und seine Brüder]]*
* 2005: *[[Shadowboxer]]* 

## Referanser


## Eksterne lenker
* 
* 
* NPR intervju
* Blackfilm.com intervju
* independentfilm.com intervju
* Gay Life biografi
Beau Mirchoff

**William Beau Mirchoff** (født 13. januar 1989) er en amerikansk-canadisk skuespiller. Han har spilt i filmer som *[[Scary Movie 4]]* og *[[The Grudge 3]]*.

## Oppvekst
Beau Mirchoff ble født i Seattle i Washington. To dager senere flyttet han til familiens hjem i Victoria på Vancouver Island i Britisk Columbia i Canada. 
Hans far, Bill, er en podiatrist fra California og moren, Kelley, er en husmor fra Seattle. Beau har en eldre bror, Luke, som spiller semi-profesjonell lacrosse og en yngre søster, Raeanna.

## Karriere
Beau ble først lagt merke til for sin rolle i stykket *Bubbly Stiltskin*, hvor også andre unge stjerner som Kevin Clarke, Desmond Cronin & Jaryd Olson spilte. Hans første spillefilm var en birolle i Scary Movie 4 hvor han spilte Robbie Ryan. Beau har vært en tilbakevendende karakterer i CBC-serien Heartland og han har hatt en ledende rolle i The Grudge 3. Mirchoff spiller rollen som Danny Bolen i Frustrerte fruer og som Matty Mckibben i *[[Awkward (MTV)|Awkward]]*.
 
## Eksterne lenker
* 
*
Gisbert Haefs

**Gisbert Haefs** (født 9. januar 1950 i Wachtendonk i Nordrhein-Westfalen) er en tysk forfatter og oversetter. Han er bror til Hanswilhelm Haefs og Gabriele Haefs og svoger til Ingvar Ambjörnsen. 

## Referanser
Finn B. Johnsen

**Finn Bjørn Johnsen** (født 25. februar 1917, død 29. august 1986) var en norsk motstandsmann. Han er kjent for sin innsats under andre verdenskrig og ble tildelt Krigskorset med sverd, Norges fremste utmerkelse.

Under okkupasjonen kom han med i motstandsarbeid. Johnsen tok seg over til Storbritannia der han ble med i Kompani Linge. I februar 1942 ble han sendt til Norge der han fikk oppdrag i Gudbrandsdalen. Johnsen etablerte en etterretningsorganisasjon og opererte radiosenderne *Anvil* og *Gull Red*, som var i kontinuerlig drift krigen ut. Johnsen spilte en sentral rolle i Milorgs D23.

I statsråd 7. mars 1947 ble Johnsen tildelt Krigskorset med sverd for sin innsats.  Han ble også tildelt St. Olavsmedaljen med ekegren.

## Referanser
Du sa æ va en drøm

***Du sa æ va en drøm*** er et musikkalbum utgitt av Thomas Brøndbo i september 2008.

## Låtliste

# «Du sa æ va en drøm» (Gundersen/Sandø) 3:37
# «Amalie» (Mokkelbost/Brøndbo/Hovik/Holm) 4:17
# «Æ e en tviler» (Mokkelbost/Thile) 3:33
# «Sommer no» (Mokkelbost/Brøndbo/Hovik/Holm) 3:05
# «Det e no» (Mokkelbost/Hovik/Holm) 4:36
# «Her hos mæ» (Hovik/Oksvold/Holm) 4:33
# «Dype spor» (Hovik/Oksvold/Holm) 3:44
# «Klokker'n» (Terje Tysland) 3:08
# «Skrift i sand» (Viken/Mokkelbost) 4:28
# «Sommerdrøm» (Mokkelbost/Holm) 3:15
# «Alt æ har» (Brøndbo/Mokkelbost/Holm/Fritzner/Hovik) 4:33
# «Skin sola» (Aleksandersen) 5:51
## Medvirkende
### Musikere
* Thomas Brøndbo - sang, kor, låtskriver, arrangement på *Skin sola*
* Svein Dag Hauge - gitarer, keyboard, programmering, miksing
* Rino Johansen - bass
* Trond Nagell-Dahl - keyboard
* Aina Gundersen - kor
* Dag Erik Oksvold - trommer, perkusjon, gitarer, produsent, arrangementer, låtskriver
* Daniel Hovik - piano, orgel, keyboard, trekkspill, moog bass, programmering, kor, låtskriver, produsent, arrangementer
* Askil Holm - gitarer, mandolin, kor, låtskriver, produsent, arrangementer
* Skjalg Raaen - gitarer, dobro, mandolin, pedal steel
* Lars Jacob Hovik - bass, kor
* Olav Torgeir Kopsland - gitarer, dobro
* Terje Kjørlaug - gitarer
* Are Kvamstad - gitarer
* Gunnar Pedersen - gitar, arrangement på *Skin sola*
* Hans Aaseth - gitar
* Espen Mangen - trommer
* Frode Mangen - piano
* Terje Grande - keyboard, piano, arrangement på *Skin sola*
* Lars-Erik Dahle - bass
* Pål Solbakk - fiolin, strykearrangement

### Andre medvirkende
* Svein Gundersen - låtskriver, produsent, miksing
* Arnt Egil Rånes - tekniker
* Paal Sandø - låtskriver
* Jan Erik Kongshaug - miksing
* Rolf Mokkelbost - låtskriver
* Chris Thile - låtskriver
* Terje Tysland - låtskriver
* Frode Viken - låtskriver
* Kyrre Fritzner - låtskriver
* Åge Aleksandersen - låtskriver
* Martin Hågensen - foto
* Eivind Berre - cover
* Kristina Isaksson – styling
Mohyeldeen Mohammad

**Mohyeldeen Mohammad** (født 2. januar 1986 i Manchester i Storbritannia) er en norsk islamist med slektsopprinnelse fra Irak. Han ble kjent gjennom sin motstand mot *[[Dagbladet]]s* trykking av de såkalte Muhammed-karikaturene.

## Aktivisme
Mohammad ble kjent etter at han 12. februar 2010 holdt en appell under en demonstrasjon i Oslo mot avisen *[[Dagbladet]]*s publisering av en karikaturtegning av den muslimske profeten Muhammed. *Dagbladet* hadde trykt karikaturtegningen 3. februar 2010.

I appellen sa Mohyeldeen Mohammad blant annet: «Når vil norske myndigheter og deres medier forstå alvoret i dette her? Kanskje ikke før det er for sent. Kanskje ikke før vi får et 11. september på norsk jord. Dette er ingen trussel, det er en advarsel». Uttalelsen møtte kritikk fra muslimske miljøer i Norge og andre aktører i norsk samfunnsliv. Den muslimske skribenten Mohammad Usman Rana beskrev uttalelsene som «agitoriske» og «uislamske».

Til avisen *[[Klassekampen]]* svarte Mohammad på et spørsmål om hva han mente om at en person var blitt stenet til døde: «Etter det jeg kjenner til var den personen homofil, og det er den straffen han da fortjener.»

## Arrestasjoner i og deportasjoner fra muslimske land
Den 11. september 2011 ble det meldt at Mohyeldeen Mohammad var arrestert av sikkerhetspoliti, da han ankom Medina i Saudi-Arabia. I løpet av få dager ble han deportert fra Saudi-Arabia og var tilbake i Norge.

Den 29. desember 2011 ble Mohammad deportert av tunisisk politi da han forsøkte å etablere seg i landet.

## Straffesaker i 2018–2019
Mohammad ble i februar 2019 dømt av Oslo tingrett for tyveri av bensin, bruk av falske bilskilter og vold mot et stevnevitne. Retten frifant Mohammad for et tiltalepunkt om motarbeidelse av rettsvesenet.

Borgarting lagmannsrett dømte i mars 2019 Mohammad til to år og tre måneders fengsel for å ha fremsatt trusler mot stortingsrepresentanten Abid Raja. Høyesteretts ankeutvalg besluttet i juni 2019 at Mohammads anke over lagmannsrettens dom skal behandles i Høyesterett. Der ble dommen skjerpet til to år og seks måneders fengsel og en oppreisningserstatning til  kroner.

## Referanser
Fuglebergtunnelen

**Fuglebergtunnelen** er en veitunnel på fylkesvei 569 i Modalen kommune i Vestland. Tunnelen går gjennom Fuglaberget mellom Mostraumen og Nottveit i Romarheimsfjorden. Tunnelen er 2&nbsp;077 meter lang. Den ble drevet fra januar til november 1995, og sto ferdig i 1996.

## Se også

*Veitunneler i Norge
*Undersjøiske veitunneler i Norge

## Referanser


## Eksterne lenker
* Fuglebergtunnelen på Google StreetView
Barry Ackroyd

**Barry Ackroyd**  (født 12. mai 1954) er en engelsk filmfotograf. Ackroyd har et fast samarbeid med regissør Ken Loach, og paret er kjent for sin naturalistiske og nyrealistiske stil.

Ackroyd er fra Manchester i England, og utdannet seg på Portsmouth College of Art mellom 1973 og 1976. Eksamensoppgaven hans var en dokumentar om innspillingen av Ken Russels film *[[Tommy (film)|Tommy]]*, og de første jobbene hans var som fotografiassistent på dokumentarfilmer.

Han begynte snart sitt samarbeid med Ken Loach, med filmen *[[Riff-Raff (1991)|Riff-Raff]]* i 1991. Foreløpige siste film fra paret er *[[Vinden som ryster kornet]]*. Han har også jobbet med andre regissører, som Paul Greengrass på *[[United 93]]* og *[[Green Zone]]*, og med Kathryn Bigelow på *[[The Hurt Locker]]*, en jobb han ble nominert til Oscar for.

## Filmografi (utvalg)
* *[[The Special Relationship]]* (2010)
* *[[The Hurt Locker]]* (2009)
* *[[Green Zone (film)|Green Zone]]* (2009)
* *[[Battle in Seattle]]* (2007)  
* *[[Vinden som ryster kornet]]* (2006), regi ved Ken Loach
* *[[United 93]]* (2006) 
* *[[Love+Hate]]* (2005)
* *[[Et besværlig kyss]]* (2004), regi ved Ken Loach
* *Os Imortais* (2003) 
* *[[The Lost Prince]]* (2003) (TV) 
* *[[Sweet Sixteen]]* (2002), regi ved Ken Loach
* *[[The Navigators]]* (2001), regi ved Ken Loach
* *[[Brød og roser (film)|Brød og roser]]* (2000), regi ved Ken Loach
* *[[Mitt navn er Joe]]* (1998), regi ved Ken Loach
* *[[Under The Skin]]* (1997) 
* *[[Carla's Song]]* (1996), regi ved Ken Loach
* *[[Ladybird Ladybird]]* (1994), regi ved Ken Loach
* *[[Raining Stones]]* (1993), regi ved Ken Loach
* *[[Aileen Wuornos: The Selling of a Serial Killer]]* (1992)
* *[[Riff-Raff (1991)|Riff-Raff]]* (1991), regi ved Ken Loach

## Referanser


## Eksterne lenker
*
Middagsfjelltunnelen

**Middagsfjelltunnelen**, også kalt **Middagsfjellettunnelen**, er en veitunnel i Sørfold kommune i Nordland. Tunnelen er en del av europavei 6 mellom Fauske og Narvik. Den er  meter lang.

I Middagsfjelltunnelen og Kobbskartunnelen er det forbud for syklister, som alternativt kan benytte seg av busstilbud langs europaveien eller sykle fylkesvei 7500 via Bonåsjøen. Ifølge en undersøkelse utført av SINTEF, ble det fastslått at Middagsfjelltunnelen hadde så stor kondensdannelse at det kunne føre til at farlige situsjoner oppsto.

Tunnelen ble opprinnelig påbegynt under andre verdenskrig, og var ment som en av jernbanetunnelene langs Polarbanen. Ved krigens slutt hadde det blitt drevet ut 337 meter stoll fra det sørlige innløpet av tunnelen. I forbindelse med Kobbelvutbyggingen i 1980-årene, ble den resterende tunnelen sprengt ut av Norges vassdrags- og energidirektorat (NVE). Senere overtok Statens vegvesen tunnelen, og i 1986 ble den åpnet for biltrafikk.

Det planlegges en ny vei mellom Mørsvikbotn og Megården med bru over Leirfjorden, som skal erstatte E6 gjennom Middagsfjelltunnelen og Kobbskartunnelen. Tunnelene har kun 5,5 meter dekkebredde og det gjør det svært for to lastebiler å møtes. Det er også maks høyde på 4,2 meter. Dette bryter mot FN:s regler for europaveier som krever minst 7 meter dekkebredde og tillatt høyde på kjøretøy på 4,5 meter. De har også problemer med tunnelsikkerhet. År for byggestart er ikke klart.

## Referanser
Aphthona venustula

***Aphthona venustula*** (Goeze 1777) er en bille som tilhører familiegruppen bladbiller (Chrysomelidae). Den finnes ikke i Norge.

*Aphthona venustula* er en liten bille, mellom 1,8-2,4&nbsp;mm lang. Den er mørk, blåsvart med en metallisk glans på hodet, halsskjoldet (pronotum) og dekkvingene. Fasettøynene er noe utstående. Dekkvingene har fin uregelmessig punktur. Kroppen er litt langsmal og pæreformet. Beina er lyse, gulbrune, mens baklåret er mørkt. Baklåret er langt tykkere enn de andre lårene. Den er svært lik flere andre jordlopper i samme slekt.

Både larvene og de voksne (imago) billene lever av å spise blad på næringsplanten.

*Aphthona venustula* tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Eksterne lenker
* 
* ''Aphthona venustula'' - Fauna Europaea
* Norsk entomologisk forening
Rullestolcurling under Paralympiske vinterleker 2010

**Rullestolcurling** var en av øvelsene under de paralympiske vinterlekene 2010, og ble arrangert i Hillcrest Park i Vancouver i Canada fra 13. mars til 20. mars 2010. Ti lag konkurrerte, i en mix-turnering hvor menn og kvinner konkurrerer sammen.

## Kvalifisering
Kvalifiseringen til de paralympiske vinterlekene 2010 var basert på rangeringen i 2007, 2008 og 2009 World Wheelchair Curling Championship. Poeng ble gitt for en topp ti plassering i disse tre turneringene, med tolv poeng gitt for førsteplassen, og ett poeng for tiendeplassen. De ni landene med mest poeng ble kvalifisert til Vancouver lekene, mens tiendeplassen var reservert for vertslandet, Canada. Fordi det canadiske laget plasserte seg innen topp 9, var den tiendeplassen gitt til det tiende rangerte laget, Japan. England, Scotland og Wales konkurrerer separat på World Wheelchair Curling Championships, men konkurrerer sammen som Storbritannia under de paralympiske leker. Etter en avtale mellom curling forbundene i disse tre områdene, vil bare poeng fra det skotske laget telle for Storbritannias paralympiske kvalifisering totalt.

**** Poeng tatt av kun Scotlands lag

## Lag
Hvert lag består av fem curlere og må inkludere minst en person av hvert kjønn. 

## Se også
* Curling under Vinter-OL 2010

## Referanser

* Wheelchair Curling – Sports – Vancouver 2010
* Wheelchair Curling Schedule
* 
*
Eidfjordtunnelen

**Eidfjordtunnelen** er en  meter lang veitunnel på riksvei 7 i Eidfjord kommune i Vestland. Den ble åpnet i 1976 og erstattet da tre kortere tunneler. Den har en nødutgang som leder ut til den lengste nedlagte tunnelen som Eidfjordtunnelen erstattet. 

## Se også
*Steinberg bru
*Stiganestunnelen
*Veitunneler i Norge

## Referanser
Attaliddynastiet

**Attaliddynastiet** var et hellenistisk dynasti som hersket over byen Pergamon etter at Lysimakhos døde, en av Aleksander den stores generaler. Attaliddynastiets kongedømme var en del av de statene som oppsto i kjølvannet etter at Lysimakhos’ rike falt sammen. En av Lysimakhos’ offiserer, Filetairos, tok kontroll over byen i år 282 f.Kr. De senere attalidene var etterkommere av hans far, og de utvidet byen til et kongedømme. Attalos I av Pergamon proklamerte seg selv som konge på 230-tallet f.Kr. etter at han hadde vunnet militære seirer over galatierne. Attalidene hesket over Pergamon helt fram til Attalos III av Pergamon testamenterte kongedømmet Pergamon til Den romerske republikk i år 133 f.Kr. for å unngå en sannsynlig etterfølgerkrise.

På interiøret av Pergamonalteret er det en frise som avbilder livet til den mytologiske figuren Telefos, sønn av Herakles, som det herskende attaliddynastiet assosierte med deres by og hevdet nedstamming fra Olympos, den greske panteon. Pergamon som ble en del av den greske verden langt senere enn deres motstykker i vest, kunne ikke hevde av den samme guddommelige arv som de eldre greske bystatene, og hadde retroaktivt kultivert deres sted i greske *mythos*.

## Dynastiet i Pergamon

*Filetairos (282 f.Kr.–263 f.Kr.)
*Eumenes I (263 f.Kr.–241 f.Kr.)
*Attalos I Soter (241 f.Kr.–197 f.Kr.)
*Eumenes II (197 f.Kr.–159 f.Kr.)
*Attalos II Filadelfos (159 f.Kr.–138 f.Kr.)
*Attalos III (138 f.Kr.–133 f.Kr.)
*Eumenes III Aristonikos (133 f.Kr.–129 f.Kr.)

## Genealogi

 

## Litteratur
*Hansen, Esther V. (1971): *The Attalids of Pergamon*. Ithaca, New York: Cornell University Press; London: Cornell University Press Ltd. ISBN 0-8014-0615-3.
*Kosmetatou, Elizabeth (2003): «The Attalids of Pergamon», i Andrew Erskine, red., *A Companion to the Hellenistic World*. Oxford: Blackwell: ss.&nbsp;159–174. ISBN 1-4051-3278-7.
Wolesi Jirga

**Wolesi Jirga** er underhuset i Afghanistan. Den har 249 seter, og man velges inn som representant for en av Afghanistans 34 provinser.

**[[Meshrano Jirga]]** er nasjonalforsamlingens overhus med en viss vetorett, men stort sett rådgivende funksjon.
Blek skjoldbille

**Blek skjoldbille** (*Cassida flaveola*) er en bille som tilhører familiegruppen bladbiller (Chrysomelidae).   Den lever på ulike planter, blant annet i slektene Stjerneblom *(Stellaria)* og Linbendel *(Spergula)*.  

Blek skjoldbille er mellom 4-6&nbsp;mm lang. Den har et lyst blekbrunt hode, halsskjold (pronotum) og dekkvingene. Halsskjoldet er nesten uten punktur på midten og like bredt som dekkvingene. Kroppen er svært bred, noe flat og oval, den skjuler både hodet og bein. Beina er lyse, noe gulfarget. Den ligner litt på Prikket skjoldbille, men kan skilles fra denne på halsskjoldets punktur.

Både larvene og de voksne (imago) billene lever av å spise blad på næringsplanten. De sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage.

Blek skjoldbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser




## Litteratur
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* Blek skjoldbille ''Cassida flaveola'' - Fauna Europaea
* Norsk Entomologisk forening
Elvis’ Christmas Album

***Elvis' Christmas Album*** er den første juleplaten av Elvis Presley, utgitt i 1957. 

## Sporliste
# «Santa Claus Is Back In Town» 
# «White Christmas» 
# «Here Comes Santa Claus» 
# «I'll Be Home for Christmas»
# «Blue Christmas»
# «Santa Bring My Baby Back (to Me)» 
# «O Little Town of Bethlehem» 
# «Silent Night» 
# «(There'll Be) Peace in the Valley (For Me)» 
# «I Believe» 
# «Take My Hand, Precious Lord» 
# «It Is No Secret (What God Dan Do)»

### Medvirkende
* Elvis Presley – vokalist, gitar
* Scotty Moore – gitar
* Gordon Stoker – piano vokal
* Dudley Brooks – piano
* Hoyt Hawkins – orgel
* Marvin Hughes – piano
* Bill Black – bass
* D. J. Fontana – trommer
* Millie Kirkham – vokal
* The Jordanaires – vokal

## ''Elvis' Christmas Album'' 1970
*Elvis' Christmas Album* er den andre juleplaten Elvis Presley ga ut i sin karriere. Albumet ble utgitt i 1970

# «Blue Christmas» 2:05
# «Silent Night» 2:23
# «White Christmas» 2:23
# «Santa Claus is Back in Town» 2:21
# «I'll Be Home for Christmas» 1:54
# «If Every Day Was Like Christmas» 2:52
# «Here Comes Santa Claus Down Santa Claus Lane» 2:00
# «Oh, Little Town of Bethlehem» 2:34
# «Santa, Bring My Baby Back to Me» 1:52
# «Mama Liked the Roses» 2:35

## Eksterne lenker
*
Vagabond (danseband)

**Vagabond** er et norsk danseband fra Hedmark som startet i 2008 og ble oppløst i starten av 2014. I 2018 gjør bandet comeback for en konsert. Medlemmene i bandet har tidligere spilt i band som Picazzo, Trond Erics, Scandinavia, Dænsebændet, Torry Enghs og Doodle Bugs.

I mai 2009 ga de ut debutalbumet *[[Vagabond (album)|Vagabond]]* på Tylden & Co.. For albumet vant de Spellemannprisen 2009 i klassen danseorkester. Bandet ga ut sitt andre album, *[[2 (Vagabond-album)|2]]*, i 2012 og ble nominert til Spellemannprisen 2012 i klassen danseband for det. I desember 2013 ga bandet ut sitt tredje og hittil siste album, Vagabond 3

## Besetning

* Tommy Michaelsen, 2008-2014, 2018 trommer og vokal
* Eirik Johansen, 2013-2014, kassegitar og vokal
* Bo Thomas Bråten, 2010-2014, keyboard, trekkspill og sang
* Hans Olav Trøen, 2008-2014, 2018 bassgitar og sang 
* Auden Senderud, 2013-2014, gitar og steelgitar
* Per Erik Gjedtjernet, 2008-2010, 2018 keyboard og sang
* Lars Espen Skogvold, 2008-2013, 2018 gitar og vokal

## Diskografi
### Album
**[[Vagabond (album)|Vagabond]]* (2009)
**[[2 (Vagabond-album)|2]]* (2012)
*3* (2013)

=== Singler ===
**Radio* (2009)
**Stockholm tur-retur* (2009)
**Sjømann Per* (2010)
**Døgnvill''(2013)

## Eksterne lenker
* Biografi fra nrk.no
* Hjemmeside
Bjørneparken

**Bjørneparken**, tidligere **Vassfaret Bjørnepark**, er en dyrepark med norske rovdyr, ville hjortedyr og husdyr. Parken er på 267 mål og ligger rett ved Flå i Hallingdal, like ved Vassfaret. Parken har også aktiviteter som hinderløype, lekeapparater og en nyåpnet berg-og-dal-bane. Innendørs finnes det et stort lekerom med klatrestativ, et rovdyrsenter og Norges største krokodilleland. Våren 2020 åpnet en ny stor utstilling med Amurleoparder, verdens mest utrydningstruede kattedyr. Bjørneparken involverer seg i bevaring av dette kattedyret i naturen.   

## Bakgrunn
Bjørneparken ble anlagt i 1997 etter at  Kristen Gandrud og Magne Trøstheim ga bort deler av gårdsbruket til å etablere en bjørnepark.

Bjørneparken besøkes årlig av ca 80 000 besøkende, og er med dette Norges nest største dyrepark.

Per 2024 finnes det fire bjørner i Bjørneparken. Den opprinnelige og gamle bjørnen Rugg, binnen Nora, halvbrødrene Trym og Anton. Bjørneparken produserer ikke bjørneunger, og oppfostrer ikke barn på dyrene med mindre det foreligger en plan for deres videre liv.

Bjørneparken har også gaupe, elg, hjort, rådyr, rødrev og gårdsdyr som sau, geit, gris og alpakka. Bjørneparken har fôringsprogram som tar de besøkende med på runder i parken hvor de får være med på fôringene av dyrene.

Våren 2016 åpnet Bjørneparken utstillingen «Krokodilleland», med 30 krokodiller, anaconda, mindre slanger, krokodillevaran og 12 aldabraskilpadder.

Parken ledes av direktør Kees Oscar Ekeli.

Rovdyrene i Bjørneparken har sitt naturlige habitat i områdene rundt parken. Innhegningene er store, og holdes så naturlige som mulig. 

Bjørneparken har bevart eldre hus fra setre og plasser i Flå. I en av bygningene kan man se hvordan skogsdrift foregikk i gamle dager.

## Eksterne lenker
*  Bjørneparken
*  Besøksrekord i dyreparkane
*  Femlingbjørnene tar første skritt ut av hiet
Cathrine Lindahl

**Eva Cathrine Lindahl** (født 1970) er en svensk curlingspiller. Hun spiller på andreplass i sin søster Anette Norbergs lag som vant VM i 2005 og 2006 samt tok gull i Vinter-OL 2006 i Torino og i Vinter-OL 2010 i Vancouver.

## OL-medaljer
* 2006  Torino -  **Gull** i curling, damer  Sverige 
* 2010  Vancouver -  **Gull** i curling, damer  Sverige

## Eksterne lenker
* 
* De svenske curlingjentenes offisielle nettsted
* Biografi fra Sveriges Olympiska Kommitté
Elvis’ Golden Records

***Elvis' Golden Records*** er det første *«Golden Records»* samlealbum av Elvis Presley, utgitt i 1958. Albumet ble utgitt på nytt i 1997 med noen bonusspor. Albumet ble produsert av Steve Sholes. 

Albumet ble hovedsakelig innspilt i Radio Recorders i Hollywood, med en innspillings-sesjon i RCA Studios i New York City 30. januar, en hos 20th Century Fox Stage One i Hollywood 24. august og tre i januar og april 1956 i RCA Studios in Nashville. Albumet inneholder åtte singel-A-sider og fem B-sider i tillegg til et albumspor. 

RCAs faste studiotekniker Steve Sholes er kreditert som produsent, men Elvis-historikerne  Peter Guralnick og Ernst Mikael Jorgensen mener begge at Elvis var den faktiske produsenten av dette albumet.

*Elvis' Golden Records* er regnet for å være tidenes første «Greatest Hits»-utgivelse innen rock-sjangeren. Albumet kom på 3.-plass på Billboard 200-listen i USA.

## Sporliste
*Listeposisjonene for singlene er hentet fra [[Billboard Hot 100|Billboard Pop Singles]]-listen hvis ikke annet er bemerket.*
### Side 1

### Side 2

### Bonusspor ved gjenutgivelsen i 1997

## Referanser


## Eksterne lenker
*
Kim Johannesen

**Kim Johannesen** (født 1985) er en norsk jazzgitarist. 

Han har vært involvert i flere ulike grupperinger og vært med på flere utgivelser. Blant annet har han samarbeidet med Petter Wettre og vært medlem av band som REVOLVER! og Golden Dawn. 
Sammen med Svein Magnus Furu og Tore Sandbakken ble han nominert til Spellemannprisen 2009 i klassen jazz for utgivelsen *Kayak*.

I mai 2008 vant Kim 1. premie ved Nõmme International Young Artists Competition i Tallin, og deltok i Rikskonsertenes konkurranse Jazzintro, Årets Unge Norske Jazztalenter 2008, med duoen REVOLVER! som tok seg til finalen på Molde Int. Jazzfestival.

Petter Wettre Quartet, Wettre/Vinaccia/Johannesen, Jeremy Rose Chiba,
 Skar/Kirkevold/Johannesen & i duo med Svein Magnus Furu.
 Ad-hoc samarbeid inkluderer: Raymond Strid, Ingebrigt Haaker Flaten,
 Pat Thomas, Chris Corsano, Klaus Holm, Joe Williamson, Frode Gjerstad,
 Tatsuya Nakatani, Joel Grip, Lene Grenager, Dejan Terzic a.o.

## Diskografi
* *The Eco Logic* (Creative Sources Recordings, 2009) med Svein Magnus Furu
* *Kayak* (AIM Sound City, 2009) med Svein Magnus Furu og Tore Sandbakken
* Jeremy Rose Chiba - I Saw Blue Then White, Earshift Records, 2009.
* Petter Wettre - Appetite for Structure, Husholdningsrekord, 2008.
* Håkon Storm med The Livin' Jazz Orchestra - Matsukaze, AIM Sound City, 2006.

## Eksterne lenker
* Hjemmeside
Shen Fu

**Shen Fu** (kinesisk: 沈復, stilnavn *Sanbai* (三白), kalt («hao») *Meiyin* (梅逸; født i 1763 i Changzhou i Jiangsu i Kina, død 1810) var en kinesisk forfatter mest kjent for sin selvbiografiske roman *[[Pileblad i strømmen]]* (1808) der han beskriver sitt liv sammen med sin hustru Chen Yun.

Shen fulgte i 1777 med sin far til Shaoxing for å studere og var med da Qianlong-keiseren besøkte Sør-Kina i 1784. Senere bedrev Shen vinhandel i Suzhou der en venn lånte penger av ham og så forsvant. 

Hans far jaget bort ham ettersom han «hadde omgang med prostituerte og gledespiker». Tilsammen med sin kone fikk han en sønn og en datter som foreldrene imidlertid ble nødt til gi fra seg da barna var i de yngre tenårene. Shens dødsår er ukjent men turde ha vært mellom 1810 og 1825, flere år etter sin hustru.

## Referanser


## Eksterne lenker
*
Nils Nilsson

**Nils Nilsson** (født 8. mars 1936 i Karlstad, død 24. juni 2017 samme sted) var en svensk ishockeyspiller som deltok i De olympiske vinterleker i 1956 i Cortina d'Ampezzo, 1960 i Squaw Valley og 1964 i Innsbruck.

Nilsson vant en olympisk sølvmedalje i ishockey under Vinter-OL i 1964 i Innsbruck. Han var med på det svenske laget som kom på andreplass i turneringen, bak Sovjetunionen. Det var 16 lag som deltok, og etter en kvalifiseringsrunde gikk de åtte vinnerne videre til finalegruppe som spilte en enkeltserie der alle lagene møttes én gang. Sovjetunionen vant alle sju kampene og vant serien med maksimale 14 poeng foran Sverige, Tsjekkoslovakia og Canada alle med ti poeng. OL-turneringen var også det 31. verdensmesterskapet i ishockey.

Nilsson spilte 205 landskamper for Sveriges herrelandslag i ishockey og scoret 161 mål. Han ble verdensmester to ganger; 1957 i Moskva og 1962 i Colorado Springs. Han ble tildelt guldpucken i 1966.

## OL-medaljer
* 1964  Innsbruck -  Sølv i ishockey  Sverige

## VM-medaljer
* 1957  Moskva -  **Gull** i ishockey 
* 1962  Colorado Springs -  **Gull** i ishockey 
* 1963  Stockholm -  Sølv i ishockey 
* 1964  Innsbruck -  Sølv i ishockey 
* 1958  Oslo -  Bronse i ishockey 
* 1965  Tammerfors -  Bronse i ishockey 

## Referanser


## Eksterne lenker
*
Marianne Aspelin Berntzen

**Marianne Aspelin Berntzen** (født Aspelin, 1966) er en norsk tidligere curlingspiller. Hun har tilhørt laget Snarøen Curling Club, og med dette representert Norge i 17 mesterskaps turneringer, med skip'en Dordi Nordby.

Blant hennes meritter er VM-gull i 1991, og  EM-gull i 1999. Dessuten har hun en  sølv-medalje fra olympiske leker i 1992 og bronse fra OL i 1988, da curling var en demonstrasjonsidrett.

Hun ble tildelt Frances Brodie-prisen under VM 1999.

Hun har vært gift Berntzen siden 2000.

## Referanser


## Eksterne lenker
* 
* World curling database Marianne Aspelin
Sømskjoldbille

**Sømskjoldbille** (*Cassida vibex*) er en bille som tilhører familiegruppen bladbiller (Chrysomelidae). Den lever på ulike planter, blant annet i slektene *[[Centaurea]]*, *[[Tanacetum]]* og *[[Cirsium]]*.

Sømskjoldbille er mellom 5,5–7&nbsp;mm lang. Den har en blekbrun grunnfarge på hode og halsskjold (pronotum). Halsskjoldet har punktur overalt og er like bred som dekkvingene. Dekkvingene er grønne, men med et bredt brunlig bånd over sømmen (midtlinjen). Kroppen er svært bred, noe flat og oval, den skjuler både hodet og beina. Beina er lyse.

Både larvene og de voksne (imago) billene lever av å spise blad på næringsplanten. De sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage.

Sømskjoldbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Litteratur
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Referanser




## Eksterne lenker
* 
* Sømskjoldbille ''Cassida vibex'' - Fauna Europaea
* Norsk entomologisk forening
Hurtigløp på skøyter under Vinter-OL 1924 – 1500 meter herrer

**1500 meter [[hurtigløp på skøyter]]** var en øvelse under Vinter-OL 1924 som ble avholdt søndag, 27. januar 1924. 

22 skøyteløpere fra 9 nasjoner deltok i øvelsen.

## Medaljevinnere

## Rekorder
Verdensrekord var før konkurransen:

*(*)* Rekorden ble satt på høy høyde (over 1000 meter over havet) på naturis.

## Resultater

## Kilder
*Offisiell olympisk rapport
*  

## Eksterne lenker
*
Svein Magnus Furu

**Svein Magnus Furu** (født 1983) er en norsk jazzsaksofonist og musikkritiker fra Asker.

Han har vært medlem av flere grupper innen jazz og beslektede stilarter. Blant annet Andrea Kvintett, Trabant, Stian Around a Hill Quartet, Fence og Aphrodisiac. Sammen med Kim Johannesen og Tore Sandbakken ble han nominert til Spellemannprisen 2009 i klassen jazz for utgivelsen *Kayak*.

Som musikkritiker virker han i *[[Morgenbladet]]* og Kulturnytt på NRK P2.

## Diskografi
* *Russian Dream *(NORCD, 2014) EP med Andrea Kvintett
* *Blått Hjerte *med Schow trio
* *Andrea Kvintett *(NORCD, 2012) med Andrea Rydin Berge
* *The Eco Logic* (Creative Sources Recordings, 2009) med Kim Johannesen
* *Kayak* (AIM Sound City, 2009) med Kim Johannesen og Tore Sandbakken
* *Lille Stille* (AIM Sound City, 2009) med Stian Around a Hill Quartet
* *Yearning* (Park Grammofon, 2010) med Aphrodisiac

## Referanser


## Eksterne lenker
* 
*
Xiao Rundkrantz

**Xiao Rundcrantz** (født 1966 i Changsha i provinsen Hunan i Folkerepublikken Kina) er en tidligere statsadvokat innen det kinesiske rettssystemet.

Hun flyktet fra Kina til Sverige i 1998. I 2006 gav hun ut boken *Röd åklagare*.

## Bibliografi
* Rundcrantz, Xiao, *Röd åklagare: en kvinnas berättelse om brott, makt och korruption i Kina*. Stockholm: Bokförlaget DN 2006. ISBN 91-7588-703-7

## Referanser
Johan Blomseth

**Johan Blomseth** (født 2. februar 1897  i Hakedal i Nittedal, død 7. september 1959 i Wien) var en norsk kombinertløper som var aktiv på 1920-tallet. Under Ski-VM 1925 i Janské Lázně i Tsjekkoslovakia ble han nr. seks i kombinasjonen normalbakke og 18km langrenn. Blomseth bosatte seg senere i Østerrike, hvor han også drev en skifabrikk. Han gikk for idrettslaget B.U.L..

## Referanser


## Eksterne lenker
*
Liu Binyan

**Liu Binyan** (kinesisk: 刘宾雁, pinyin: *Liú Bīnyàn*, født 7. februar 1925 i Changchun i Jilin i Kina, død 5. desember 2005 i East Windsor i New Jersey i USA) var en kinesisk journalist, forfatter og dissident, som er blitt kalt *Kinas samvittighet*.

Liu var journalist ved avisen *Zhongguo qingnian bao* og ble i 1950-årene bemerket for  sin kritikk av byråkratiet innen Kinas kommunistiske parti. Under kampanjen mot høyreavvik i 1957 ble han utsatt for angrep fra partiets side og han måtte tilbringe årene 1958-61 på landsbygden. Under kulturrevolusjonen 1966-76 ble han igjen gjenstand for  forfølgelser. Han ble rehabilitert i 1979, tre år etter Mao Zedongs død.

I 1980-årene var han aktiv som undersøkende reporter for Folkets Dagblad, der han blant annet avslørte korrupsjon innen stat og parti, men under kampanjen mot borgerlig liberalisering i 1987 ble han angrepet og ekskludert fra kommunistpartiet. Etter 1988 levde han i eksil, blant annet i USA.

## Referanser
Frederik av Nør

**Frederik Emil August, prins av Nør** (født *Friedrich Emil August, Prinz von Schleswig-Holstein-Sonderburg-Augustenburg* 23. august 1800 i Kiel i hertugdømmet Holstein, død 2. juli 1865 i Beirut) var sønn av Frederik VIs søster Louise Augusta og hertug Fredrik Kristian II av Holstein-Augustenburg. Hans mor kjøpte godset Nør ved Egernførde til ham i 1832 og han kalte seg heretter *prins av Nør*. Han hadde to søsken: dronning Caroline Amalie (1796–1881) og hertug Christian August av Augustenborg (1798–1869). 

Prins Frederik av Nør tjente fra 1825 som offiser i Sønderjylland og ble i 1842 utnevnt til dansk stattholder og kommanderende general i hertugdømmene Slesvig og Holstein. Selv om han ble oppdratt i det danske språk, gikk han imot bevaringen av det danske språk i Sydslesvig. Til tross for dette ble han  utnevnt av  Christian VIII  til stattholder og kommanderende general.

Han overrumplet den danske garnisonen i Rendsburg ved å opptre i dansk uniform den 24. mars 1848 og ble deretter krigsminister i den tyske slesvig-holsteinske opprørsregjeringen. Det var opptakten til treårskrigen. 
Han ble landsforvist i 1851 og levde resten av livet forskjellige steder i utlandet. I 1864 utnevnte den østerrikske keiseren Frans Josef I han til *fyrste av Nør*.

Han er begravet sammen med sin første ektefelle på Krusentorp kirkegård (ved Nør).

## Ekteskap
* 1. I 1829 giftet han seg med en søster av brorens kone komtesse Henriette Danneskiold-Samsøe (1806–1858). Paret fikk sønnen Christian Frederik Carl August (1830–81), titulert greve av Nør.
* 2. I 1864 giftet han seg igjen med en amerikaner, miss Lee (død 1914).

## Referanser


## Eksterne lenker
* 
* Biografi på Prosjekt Runeberg
Joe Bjørnars

**Joe Bjørnars** er et norsk danseband fra Vallset som startet opp i 1992.  

Bandet besto av , , , ,  og , hvorav det kun er de to førstnevnte som er igjen av den opprinnelige besetningen.

Joe Bjørnars består i fra 2021 av Joe Melbye, Bjørnars Syverinsen. Lars Frode Engen, Morgan Østli Ruud, Jan Robert Mengkrok og Lasse Bangfield. Fra 2023 består bandet av Joe Melbye, Bjørnar Syverinsen, Lars Frode Engen, Jan Robert Mengkrok, Kjell Haugland og Anders Kirkeby. 
 
## Diskografi
* *[[Fem fine fyrer i farta]]* (2001)
* *[[Varsku her]]* (2003)
* *[[Kjæm du frå Vallset]]* (2006)
* *[[20 beste (Joe Bjørnars-album)|20 beste]]* (2008)

## Eksterne lenker
*
Prince of Darkness (album)

***Prince of Darkness*** er en heavy metal-samleboks fra Ozzy Osbourne.

Samleboksen ble utgitt 22. mars 2005 på Epic Records.

## Sporliste
;Disk 1 1981–1983
# «I Don't Know» (konsertopptak)
# «Mr. Crowley» 
# «Crazy Train»  
# «Goodbye to Romance» (konsertopptak) 
# «Suicide Solution» (konsertopptak)
# «Over the Mountain»  
# «Flying High Again» (konsertopptak)
# «You Can't Kill Rock and Roll»  
# «Diary of a Madman»
# «Bark at the Moon» (konsertopptak)
# «Spiders » 
# «Rock 'n' Roll Rebel»  
# «You're No Different» 

;Disk 2 1986–2001
# «Ultimate Sin» (konsertopptak)
# «Never Know Why» (konsertopptak)
# «Thank God for the Bomb» (konsertopptak)
# «Crazy Babies»  
# «Breaking All the Rules»  
# «I Don't Wanna Change the World» (demo)
# «Mama, I'm Coming Home» (demo)
# «Desire» (demo)
# «No More Tears»
# «Won't Be Coming Home» (S.I.N.) (demo)  
# «Perry Mason» (konsertopptak)
# «See You on the Other Side» (demo)  
# «Walk on Water» (demo)  
# «Gets Me Through» (konsertopptak)
# «Bang Bang (You're Dead)» (Demo)  
# «Dreamer»

;Disk 3 «With Friends»
# «Iron Man» (med Therapy?)  
# «N.I.B.» (med Primus)  
# «Purple Haze» (med Zakk Wylde/Randy Castillo/Geezer Butler)  
# «Pictures of Matchstick Men» (med Type O Negative)  
# «Shake Your Head (Let's Go to Bed)» (med Was (Not Was))  
# «Born to Be Wild» (med Miss Piggy)  
# «Nowhere to Run (Vapor Trail)» (med The Crystal Method/DMX/Ol' Dirty Bastard/Fuzzbubble)  
# «Psycho Man» (med Black Sabbath)  
# «For Heavens Sake 2000» (med Tony Iommi/Wu-Tang Clan)  
# «I Ain't No Nice Guy» (med Motorhead)  
# «Therapy» (med Infectious Grooves)  
# «Stayin' Alive» (med Dweezil Zappa)  
# «Dog, the Bounty Hunter»  

;Disk 4 «Under Covers»
# «21st Century Schizoid Man» 
# «Mississippi Queen» 
# «All the Young Dudes» 
# «In My Life»
# «Fire»
# «For What It's Worth» 
# «Sympathy for the Devil» 
# «Working Class Hero» 
# «Good Times» 
# «Changes» (med Kelly Osbourne)

## Eksterne lenker
*
Tour of Oman

**Tour of Oman** er et etapperitt på landeveissykkel for herrer, avholdt i Oman som del av UCI Asia Tour. Rittet arrangeres av A.S.O., og ble holdt første gang mellom 14. og 19. februar 2010. Rittet bestod da av fem relativt flate etapper og en tempoetappe. I 2011 ble løype gjort litt tøffere, blant annet målgang på toppen av en 5,8 km lang bakke med en stigningsprosent på 10,8.

Edvald Boasson Hagen ble nummer to sammenlagt i de to første utgavene.

## Vinnere

## Referanser


## Eksterne lenker
*
Isak Martinius Skaugen

**Isak Martinius «I.M.» Skaugen** (født 17. august 1875 i Gjerpen i Telemark, død 26. desember 1962) var en norsk seilskuteskipper og senere skipsreder som i 1916 dannet rederiet som senere ble kjent som I. M. Skaugen.

Skaugen ble født i en husmanns- og småbrukerfamilie fra bruket Skaugen i Gjerpen. Han hadde to brødre, vognmann og gårdbruker Karl August Isaksen Skaugen og landarbeider Andreas Skaugen (f. 1880). Isak Martinius dro til sjøs som dekksgutt i 1891. Han tok styrmannseksamen som 18-åring, og ble skipskaptein på barken «Perikles». Fra denne praksisen tok han med seg forretningsmottoet «Steady as she goes». Isak Martinius Skaugen noterte sitt rederi på Kristiania Børs i 1916. I 1918 dannet han sammen med svigerfaren Ole Nicolai Henriksen et rederi i Risør. I 1927 ble dette rederiet flyttet til Oslo. I 1952 tok han sønnene Morits, Sigurd og Brynjulf Skaugen opp som partnere i firmaet. I 1955 disponerte rederiet åtte tank- og linjeskip, inkludert «Skaugum» og «Skaugbryn». Skaugen var fram til 1956 eneeier av disponentfirmaet.

Redningsskøyta RS «Kaptein Skaugen» er oppkalt etter Isak Martinius Skaugen.

## Se også
* Skaugen

## Referanser
Liu Xinwu

**Liu Xinwu** (kinesisk: 刘心武, pinyin: *Liú Xīnwǔ*, født 1942 i Chengdu i Sichuan i Kina) er en kinesisk forfatter.

Han flyttet med sine foreldre til Chongqing i tidlig alder. Faren var tolltjenestemann. I 1949 flyttet familien til Beijing. 

Han er blant annet kjent for novellen «Klasselæreren» (班主任; *Bān zhǔrèn*), utgitt i 1977. Den er blitt karakterisert som den tidligste eksponent for den såkalte arr-litteratur, men det er uenighet om den vurderingen.

## Referanser
Scott Evans (badmintonspiller)

**Scott Evans** (født 26. september 1987) er en irsk badmintonspiller. Han har ingen større internasjonale mesterskapstitler, men ble tatt ut til å representere Irland under Sommer-OL 2008, der han røk ut i første runde mot Marc Zwiebler fra Tyskland. 

## Referanser


## Eksterne lenker
*
NetOnNet

**NetOnNet** er en nettbutikk og varehuskjede som selger hjemmeelektronikk, og er fra 2022 del av Komplett-gruppen. Selskapet ble stiftet 10. mars 1999 av Roger Sandberg, Anders Halvarsson og Hans-Krister Andersson. Hovedkontoret og sentrallageret ligger i Borås i Sverige. Totalt har NetOnNet ca. 700 ansatte.  

I Norge ble NetOnNet etablert i 2006, først som en ren nettbutikk, men senere med såkalte Lagershopper, slik som i Sverige. NetOnNet åpnet etter sammenslåing med svenske Siba, fysiske lagerutsalg på Kvadrat kjøpesenter i Sandnes den 9. november 2016. I 2017 åpnet de ytterligere to lagerutsalg på Liertoppen kjøpesenter ved Drammen og på Alnabru i Oslo. Samtlige 3 butikker var tidligere butikker under Siba-merkevaren.

Per 2019 har NetOnNet totalt 32 lagerutsalg fordelt på Norge og Sverige.

## Referanser


## Eksterne lenker
*
Marc Zwiebler

**Marc Zwiebler** (født 13. mars 1984 i Bonn) er en tysk badmintonspiller. Han har ingen større internasjonale mesterskapstitler, men har en andreplass fra det norske mesterskapet i 2004. Zwiebler var tatt ut til å representere Tyskland under Sommer-OL 2008, der han røk ut i tredje runde mot Lee Hyun-il fra Sør-Korea. 

## Referanser


## Eksterne lenker
*